open-index/open-wikipedia-markdown huggingface dataset:
Hämeenlinna

**Hämeenlinna** (, priamym prekladom „Hämeský hrad“) je obec a mesto vo Fínsku. Je sídlom richtára provincie Južné Fínsko a patrí do kraja Kanta-Häme. Žije v ňom asi 47 000 obyvateľov. Leží zhruba na polke cesty medzi Helsinkami () a Tampere (). V meste stojí známy stredoveký hrad Hämeenlinna.

## Dejiny
Územie mesta bolo obývané už v železnej dobe. V 11. storočí bola celá táto provincia pod vplyvom tak Švédska, ako aj ruského Novgorodu. Územie bolo ovládané z miestneho hradu či pevnosti. V tom čase tu vznikla aj dedina, ktorá poskytovala zázemie obyvateľom hradu.

Hämeenlinna bola povýšená na mesto v roku 1639 krátko po tom, ako bola na príkaz švédskeho kráľa presunutá o kilometer južnejšie na kopec, kde stojí dodnes.

Narodil sa tu najvýznamnejší fínsky skladateľ Jean Sibelius.

## Partnerské mestá
*  Bærum, Nórsko
*  Celle, Nemecko
*  Frederiksberg, Dánsko
*  Hafnarfjörður, Island
*  Püspökladány, Maďarsko
*  Qeqertarsuatsiaat, Grónsko
*  Toruň, Poľsko
*  Tver, Rusko
*  Uppsala, Švédsko
*  Weimar, Nemecko

## Referencie


## Iné projekty


Kategória:Mestá vo Fínsku
Kategória:Kanta-Häme
Vlajka Cookových ostrovov

thumb|Vlajka Cookových ostrovov
**Vlajka [[Cookove ostrovy|Cookových ostrovov]]** – Používa sa britská modrá služobná vlajka s kruhom pätnástich bielych päťramenných hviezd vo vlajúcej časti. Biela a modrá sú farby Demokratickej strany. Podľa oficiálného výkladu modrá pripomína Tichý oceán, biela mierumilovnosť obyvateľov. Hviezdy symbolizujú hlavné ostrovy archipelu a ich rovnaká veľkosť a usporiadanie do kruhu naznačuje rovnoprávnosť a vzájomnú závislosť jednotlivých členov tohoto ostrovného spoločenstva.

Vlajka sa používa od roku 1979, kedy Demokratická strana zvíťazila vo voľbách. Predtým bola v rokoch 1973 – 1979 zavedená vlajka zelená s kruhom žltých hviezd, pretože zelená a žltá sú farby vtedajšej vládnej Strany Cookových ostrovov.


Obrázok:Ancient Flag of the Cook Islands 1973.svg|Vlajka Cookových ostrovov (1973 – 1979)


Cookove ostrovy
Kategória:Cookove ostrovy
Nariadenie (EÚ)

**Nariadenie** je legislatívny akt Európskej únie, ktorý má všeobecnú platnosť, je záväzný vo svojej celistvosti, je priamo uplatniteľný vo všetkých členských štátoch. Na jeho platnosť nie je potrebná ratifikácia, ani žiadny vykonávací predpis zo strany legislatívneho orgánu členského štátu. Najčastejšie nariadenia prijíma Radou EÚ na návrh Európskej komisie a v spolupráci s Európskym parlamentom. Nariadenia sa delia na základné a na vykonávacie nariadenia.

Kategória:Právne predpisy EÚ
Hysteréza

**Hysteréza** alebo novšie aj **hysterézia** môže byť:
*všeobecne: 
**závislosť nejakej sústavy (aj) od jej stavov v minulosti, pozri hysteréza (vlastnosť)
**jav, že sa účinok oneskoruje za príčinou
*v elektrotechnike: skrátene magnetická hysteréza
*v energetike: rozdiel medzi dodanou a vrátenou deformačnou energiou, pozri hysteréza (energetika)
*v metrológii: vlastnosť, že výstupný signál meracieho prístroja pri danom vstupnom signáli závisí od sledu predchádzajúcich hodnôt vstupného signálu, pozri hysteréza (metrológia)
*v ekonómii: neobnovenie pôvodnej rovnováhy po určitej poruche v hospodárskom procese (najmä absencia opätovného poklesu nezamestnanosti po uplynutí depresie), pozri hysteréza (ekonómia)
*v biológii: skrátene hysteréza protoplazmy (starnutie bioplazmy)
*v chémii: sek. spevnenie koloidov následkom poklesu ich elektrického náboja, a tým zníženej hydratácie, pozri hysteréza (koloidy)
*v kardiológii: relatívne predĺženie intervalu Q–T v EKG pri náhlej zmene akcie srdca, pozri hysteréza (EKG)
Organológia

**Organológia** môže byť:
*v hudbe: veda o hudobných nástrojoch, pozri organológia (hudba)
*v biológii: náuka o orgánoch živočíchov a rastlín, pozri organológia (biológia)
Defenzíva

**Defenzíva** môže byť:
* všeobecne: obrana, odrážanie útoku, obranná taktika (napr. pri rokovaní)
* vo vojenstve: druh bojovej činnosti založenej na ochrane proti útokom a ich odrážaní, obrana, pozri obrana (vojenstvo)
* v športe: spôsob hry zameraný na obranu, pozri obrana (šport)

## Pozri aj
* obrana
* ofenzíva

## Referencie
Imigrácia

**Imigrácia** môže byť:
*prisťahovalectvo
*v biológii/ekológii: 
** prisťahovanie jedincov do priestoru populácie rovnakého druhu, pozri imigrácia (ekológia)
** príchod nových génov génov do populácie v dôsledku prisťahovanie jedincov do priestoru populácie
Emigrácia

**Emigrácia** môže byť:
*vysťahovalectvo
*pobyt v cudzine ako výsledok vysťahovalectva
*súbor vysťahovalcov
*v biológii/ekológii: odsťahovanie jedincov z priestoru populácie, pozri emigrácia (ekológia)
*v lekárstve: prenikanie leukocytov cez steny krvných ciev, pozri emigrácia (leukocyty)
Čmeliak

**Čmeliak** môže byť:
* druh hmyzu, pozri čmeľ
* hovorovo typ lietadla, pozri Zlín Z-37 Čmelák
* hovorovo typ motorovej lokomotívy, pozri Lokomotíva ČME3
Hĺbnica

**Hĺbnica** môže byť:
*spojnica najhlbších miest korytovitých tvarov morského alebo jazerného dna; opak chrbátnice, pozri hĺbnica (najhlbšie miesta)
*izobata
Editor

**Editor** môže byť:
*program na upravovanie obsahu (=editovanie) dátového, najčastejšie textového, súboru, pozri editor (program)
*vydavateľ publikácií alebo hudobných diel (spravidla ako jednotlivec), pozri vydavateľstvo
*vydavateľ historickej listiny
*vydavateľský redaktor
*nespisovne (z angličtiny):
**redaktor zodpovedný za celé číslo novín/časopisu alebo za jednotlivé stránky, hlavný redaktor
**redaktor v televízii a podobne
*slovenská hudobná skupina, pozri Editor (skupina)
Vydavateľ

**Vydavateľ** môže byť:
*vydavateľ (literatúra)
*vydavateľský redaktor (=editor)
*emitent cenného papiera alebo peňazí, pozri emisia (peňažníctvo) a emisia (cenné papiere)
*historicky: osoba alebo inštitúcia, v mene ktorej bola vydaná listina uvádzaná v intitulácii listiny, pozri vydavateľ (listina)
Nakladateľ

**Nakladateľ** alebo **nakladateľstvo** je jednotlivec alebo organizácia, ktorá financuje a realizuje vydávanie tlačených textov, pričom (na rozdiel od vydavateľstva) vydáva najmä neperiodické publikácie a má často aj kultúrne a spoločenské poslanie a funkcie.

Kategória:Knihy
Kategória:Vydavateľstvá
Chlóretán

**Chlóretán** alebo **monochlóretán** (starší názov **etylchlorid**) je chemická zlúčenina kedysi vo veľkom používaná pri výrobe tetraetylolova, aditíva benzínu. Je to bezfarebný, horľavý plyn alebo schladená kvapalina so slabou sladkou vôňou.

## Výroba
Chlóretán sa vyrába reakciou eténu a chlorovodíku s katalyzátorom chloridom strieborným pri teplotách od 130250&nbsp;°C. Za týchto podmienok vzniká chlóretán podľa tejto chemickej rovnice:

: 

Kedysi sa chlóretán tiež vyrábal z etanolu a kyseliny chlorovodíkovej alebo z etánu a chlóru, ale tieto spôsoby sú neekonomické. Malé množstvo chlóretánu je vyrobené ako vedľajší produkt výroby polyvinylchloridu. 

## Použitie
Používa sa ako lokálne anestetikum a v organickej syntéze ako alkylačné činidlo. Chlóretán je silný narkotizačný prostriedok, pri koncentrácii 34% vdychovanej zmesi nastupuje chirurgické štádium narkózy. Narkóza nastupuje do 3 minút, prebudenie nastupuje rýchlo.
V súčasnosti sa pri narkóze používa zriedka, hlavne pri veľmi krátkych chirurgických zákrokoch, alebo pri miestnom umŕtvení kože.

## Iné projekty

Kategória:Halogénderiváty
Kategória:Anestetiká
Kategória:Organochloridy
Vinobranie (Nedbal)

**Vinobranie** (*Die Winzerbraut *) je opera, ktorú zložila BakchusNedbal. Premiéra sa konala 11. február 1916 v Theater an der Wien vo Viedni. Libreto napísali Leo Stein a Július Wilhelm. Podobná sa libretu Poľskej krvi, ktorej úspech bol zrejme veľkou motiváciou. Hudba obsahuje chorvátske prvky, ale aj viedenské salónne valčíky, ktoré prináša do operety postava Lízy, ktorá pochádza z Viedne.

Nedbal dielo prepracoval pre Bratislavské aj Pražské predstavenie. V Bratislavskom prevedení bol dej preložený na Slovensko, čo však nekorešpondovalo s pôvodným chorvátskym koloritom hudby. Najlepšiou ostala pôvodná verzia diela.

## Obsah

### I. dejstvo
Záhrebský boháč Bogdan Lukovač čaká na spoločníčku, ktorou má byť Lisa z Viedne. Lisa sa zapáči grófovi Milanovi Mikoličovi, ktorý keď vidí nevhodné Bogdanovo správanie, zakročí a zoberie si Lisu so sebou na statok.

### II. dejstvo
Lisa pomáha Mikoličovi vo vedení vinohradu a postupne sa do seba zaľúbia. Mikolič sa však cíti byť pre Lisu pristarý a preto nechce svoju lásku prejavovať. Na slávnosti vinobrania sa však nevydrží a svoje city predsa len vyjadrí. Počas vinobrania sa na počesť Bakchusa uzatvára formálne manželstvo a Mikolič na to samozrejme vyzve Lisu. Tým však prebudí žiarlivosť herečky Julji, ktorej má na Mikoliča zálusk. Aby odstránila sokyňu z cesty, rozhodne sa ju dať dokopy s Mikoličovým ľahkovážnym synom Nikolom, ktorý prišiel z Viedne domov na vinobranie. Vysvitne Nikolo je Lisinou starou známosťou z Viedne. Julia Milanovičovi naznačí, že mladí ľudia by mali patriť k sebe.

### III. dejstvo
Lisa sa vracia do Viedne k matke. Nikolo sa medzi tým zaujíma o tanečníčku Trudy, ktorá je zhodou okolností žiačkou tanečného štúdia Lisynej matky. Tento vzťah nezostane utajený a Lisa sa len utvrdí v tom, že Nikolo nestojí za pozornosť. To vyjadrí aj Mikoličovi, ktorý sa prišiel do Viedne aby sa prihovoril za svojho syna. Miluje len jeho napriek vekovému rozdielu.

Kategória:Hudobné kompozície Oskara Nedbala
Kategória:Operety
Sven Felski

**Sven Felski** (* 18. november 1974, Berlín, NDR, dnes Nemecko) je bývalý nemecký hokejový útočník.

## Klubový hokej
Od ročníka 1992/93 je hráčom klubu DEL Eisbären Berlín. V tomto klube odohral vyše 600 zápasov, v rokoch 2005, 2006 a 2008 vybojoval titul.

### Klubová štatistika

## Reprezentácia
Reprezentoval Nemecko na MS 1998, MS B 1999, 
2001, 
2003, 
2005, MS B 2006, 
2007 a 2008 a na ZOH 2006.

## Externé odkazy
*
*

Kategória:Nemeckí hokejisti
Kategória:Nemeckí olympionici
Kategória:Účastníci MS v hokeji 1999
Kategória:Účastníci MS v hokeji 2001
Kategória:Účastníci MS v hokeji 2003
Kategória:Účastníci MS v hokeji 2005 
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2010
Kategória:Hokejisti na Zimných olympijských hrách 2006
Kategória:Osobnosti z Berlína
Dieter Kalt

**Dieter Kalt** (* 26. jún 1974, Klagenfurt am Wörthersee, Rakúsko) je bývalý rakúsky hokejový reprezentant, naopsledy hráč hokejového klubu EC Red Bulls Salzburg v najvyššej rakúskej hokejovej súťaži. Hrával na pozícií útočníka a strieľal pravou rukou. Reprezentoval Rakúsko od roku 1990 pravidelne až do roku 2009. Po skončení aktívnej kariéry bol trénerom a hokejovým funkcionárom.  

## Externé odkazy
* 

Kategória:Rakúski hokejisti
Kategória:Hráči Adler Mannheim
Kategória:Hráči Kölner Haie
Kategória:Hráči Färjestad BK
Kategória:Hráči Luleå HF
Kategória:Účastníci MS v hokeji 1993
Kategória:Účastníci MS v hokeji 1994
Kategória:Účastníci MS v hokeji 1995
Kategória:Účastníci MS v hokeji 1996
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2008
Kategória:Osobnosti z Klagenfurtu am Wörthersee
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002
Tyler Arnason

**Tyler Arnason** (* 16. marec 1979, Oklahoma City, Oklahoma, USA) je bývalý profesionálny americký hokejista.

Bol draftovaný v roku 1998 klubom Chicago Blackhawks. Tu odohral 3 sezóny, 9. marca 2006 bol vymenený do Ottawy Senators. Tu odohral len 19 zápasov v ktorých si pripísal 4 body za 4 asistencie. Pred sezónou 2006/07 prestúpil do Colorada. Nosí číslo 39.

## Reprezentácia
Tréner Mike Sullivan ho nominoval na Majstrovstvá sveta 2007 v Rusku. USA skončili 5. po štvrťfinálovej prehre s Fínskom 4:5 po samostatných nájazdoch.

## Externé odkazy
* 

Kategória:Hokejisti USA
Kategória:Hráči Norfolk Admirals
Kategória:Hráči Brynäs IF
Kategória:Hráči Colorado Avalanche
Kategória:Hráči Chicago Blackhawks
Kategória:Hráči Ottawa Senators
Kategória:Hráči Dinamo Riga
Kategória:Hráči Espoo Blues
Kategória:Hokejisti draftovaní klubom Chicago Blackhawks
Kategória:Účastníci MS v hokeji 2007
Kategória:Osobnosti z Oklahoma City
Bismarck (trieda lodí)

**Trieda Bismarck** bola trieda bojových lodí Tretej ríše. Vznik triedy bojových lodí Bismarck spadá do polovice tridsiatich rokov minulého storočia, kedy Adolf Hitler začal zväčšovať zbrojnú výrobu, vrátane vojnového loďstva v snahe vyrovnať námornú prevahu Spojeného kráľovstva. Keďže Washingtonská zmluva a Versaillská zmluva (podpísaná po konci I. sv. vojny) boli voči povojnovému Nemecku a Tretej ríši veľmi obmedzujúce. Tretia ríša po podpise Britsko-Nemeckej dohody o vojnovom loďstve v roku 1935 dostala príležitosť k zbrojeniu na mori a to až do výtlaku 420 000 ton, čo podľa zmluvy bolo 35 % tonáže britského loďstva. O rok neskôr na Londýnskej konferencii bolo dokonca upustené od obmedzujúcej podmienky na výtlaku loďstiev. To už dávalo možnosť Tretej ríši vybudovať si loďstvo podľa vlastným predstáv a možností.

V roku 1936 začala Tretia ríša stavať triedu bojových lodí, s veľkou rýchlosťou, akčným rádiusom a silnou pancierovou výzbrojou, triedou, aká nemala dovtedy na svete obdobu: trieda Bismarck. Prvá jednotka tejto triedy niesla meno po bývalom „železnom“ kancelárovi Otto von Bismarckovi, druhá po cisárskom admirálovi a bývalom ministrovi vojny Alfredovi Tirpitzovi. Odborník Anthony Preston konštatuje, že konštrukcia vychádzala z bojových lodí prvej svetovej vojny nemeckej triedy Baden. A to hlavne výzbrojou, pozostávajúcou z štyroch dvojhlavňových veží hlavného kalibru kalibru 380 mm označovaných (od provy po kormu) A (Anton), B (Bruno), C (Caesar) a D (Dora) s hmotnosťou vystrelených delostreleckých granátov až sedem ton (podľa druhu munície) s dostrelom až 20 námorných míľ (cca 37 km).

## Pozri aj
* Zoznam tried bojových lodí



Bismarck
Vinobranie

**Vinobranie** (iné názvy: **oberačka hrozna**, **oberačka**) je (hlavný) zber hrozna (plodu viniča hroznorodého), spravidla zakončený slávnosťou, a príslušné obdobie roka.

Na Slovensku sa hrozno oberá v septembri a októbri, veľmi málokedy aj koncom augusta; výbery a ľadové vína sa môžu oberať aj v novembri a decembri. Platí, že okamih oberania určuje technologická zrelosť hrozna, t. j. pomer cukornatých zložiek a kyselín a aromatických látok v mušte.

## Referencie

 

Kategória:Víno
Sshnuke

**sshnuke** je fiktívny počítačový program používaný na zneužitie bezpečnostnej diery v SSH verzie, až kým táto chyba nebola opravená (1999).

## Použitie vo filme Matrix Reloaded
V scéne asi v dvoch tretinách vo filme Matrix Reloaded sa postava Trinity nabúra do počítača so zdrojom elektriny pre sieť. Vo filme najskôr použije nástroj nmap proti počítaču v sieti. Nmap potom odhalí, že port 22, bežný port pre vzdialené prihlásenie SSH, je otvorený. Trinity potom spustí fiktívny program sshnuke, ktorý, podľa jej terminálu zneužije chybu CRC-32 vo verzii 1 softvéru SSH. CRC-32 je skutočná chyba v SSH v1, ktorá umožňuje hakerom sprístupniť počítač pomocou buffer overflow útoku.

Jej útok pomocou sshnuke je úspešný a získava root prístup do systému, ktorý ju hneď požiada o zmenu hesla používateľa roota. (V skutočnosti to funguje inak). Trinity zadá heslo "Z1ON0101".

## Odkazy
Matrix Sequel Has Hacker Cred . Article by famed hacker-turned-journalist Kevin Poulsen who explains the hack in some detail, and talks to the creator of Nmap.

Kategória:Programovanie
Oulu

**Oulu** môže byť:
*mesto vo Fínsku, pozri Oulu (mesto)
*provincia vo Fínsku, pozri Oulu (provincia)
*jazero vo Fínsku, pozri Oulujärvi
*sídlo v USA, pozri Oulu (Wisconsin)

## Pozri aj
*Univerzita Oulu
*železničná stanica Oulu
*Oulu Airport
*Prístav Oulu
*Oulu 1, Oulu 2 a Oulu 3, majáky pri Prístave Oulu
Bismarck

**Bismarck** môže byť:
* Otto von Bismarck
* trieda bojových lodí, pozri Trieda Bismarck
* bojová loď, pozri Bismarck (bojová loď)
* mesto v Severnej Dakote, pozri Bismarck (Severná Dakota)
Lappeenranta

**Lappeenranta** (švédsky *Villmanstrand*) je obec a mesto na brehu jazera Saimaa v juhovýchodnom Fínsku, asi 30 km od hranice s Ruskom. Patrí do provincie Južné Fínsko a kraja Južná Karélia. Žije v ňom 72 000 obyvateľov (31. január 2011), čo ho radí na 13. miesto medzi najväčšími fínskymi mestami. 

Na mesto bola Lappeenrantu povýšila v roku 1649 kráľovná Kristína I., čím sa  uzákonil obchod na doteraz obľúbenom trhu *Lapvesi*.

Mesto je podobne ako všetky iné fínske mestá univerzitné, Lappeenrantská technická univerzita patrí medzi najväčších miestnych zamestnávateľov.

## Osobnosti mesta
* Seppo Ahokainen (* 1952), hokejista
* Antti Aalto (* 1975), hokejista

## Iné projekty

## Externé odkazy
* 


Kategória:Mestá vo Fínsku
Kategória:Etelä-Karjala
Oulu (mesto)

**Oulu** (švédsky: *Uleåborg*) je najväčšie mesto v severnom Fínsku. Leží na severovýchodnom pobreží Botnického zálivu Baltského mora pri ústí rieky Oulu v provincii Oulu. So svojimi 125 000 obyvateľmi sa po Turku a pred Lahti radí na šieste miesto medzi najväčšími mestami Fínska.

Mesto založil 8. augusta 1605 švédsky kráľ Karol IX.

Oulu bude v roku 2026 jedným z dvoch Európskych hlavných miest kultúry, spolu so slovenským Trenčínom.

## Osobnosti mesta
* Heikki A. Alikoski (* 1912 – † 1997), astronóm
* Esa Pirnes (* 1977) hokejista
* Jari Viuhkola (* 1980), hokejista
* Mikael Granlund (* 1992), hokejista

## Partnerské mestá
*  Alta, Nórsko
*  Archangeľsk, Rusko
*  Boden, Švédsko
*  Bursa, Turecko
*  Halle, Nemecko
*  Leverkusen, Nemecko
*  Odesa, Ukrajina
*  Siófok, Maďarsko

## Iné projekty

## Externé odkazy

* Oficiálna stránka 

Kategória:Mestá vo Fínsku
Kategória:Prístavné mestá vo Fínsku
Kategória:Prístavné mestá Baltského mora

Kategória:Pohjois-Pohjanmaa
M14 (puška)

**M14** je útočná puška americkej výroby.
M14 bola vytvorená ako experimentálna zbraň vychádzajúca z pušky M1 Garand. Puška M1 Garand bola základnou zbraňou americkej pechoty v 2. svetovej vojne, mala však veľa nedostatkov. Preto neskôr po vojne padlo rozhodnutie vytvoriť nový typ útočnej pušky. M14 bola navrhnutá v roku 1954. V roku 1957 bola určená ako náhrada za zbrane M1 Garand a automatickej pušky M1918 Browning Automatic Rifle. Vyrábala sa do roku 1964. Dokopy bolo vyrobených približne 1 300 000 kusov. Prvýkrát bola použitá vo vietnamskej vojne, používa sa však dodnes, najmä ako odstreľovacia puška. Nahradená bola modernejšou útočnou puškou M16.

## Referencie


## Iné projekty

Kategória:Útočné pušky
Kategória:Pušky USA
Gottlieb Daimler

**Gottlieb Daimler** (* 17. marec 1834, Schorndorf, Württemberské kráľovstvo – † 6. marec 1900, Cannstatt, Württemberské kráľovstvo, Nemecká ríša) bol nemecký inžinier, technik, vynálezca a priemyselník. Bol vynálezcom dnešného typu spaľovacieho motora a konštruktérom prvých motocyklov a automobilov.

Gottlieb Daimler zostrojil spoločne s Wilhelmom Maybachom v roku 1885 v Stuttgarte prvý motocykel, a v roku 1886 tiež prvý štvorkolesový automobil poháňaný spaľovacím motorom.

## Iné projekty
 

Kategória:Automobiloví konštruktéri
Kategória:Osobnosti na nemeckých poštových známkach
Pindské kniežatstvo

**Pindské kniežatstvo** bolo arumunské kniežatstvo v Grécku (1941 – 1943). V roku 1943 bolo zrušené.

## Vládcovia

* 1941 – 1942: Alciviadi Diamandi
* 1942 – 1943 Nicola Matoussi

## Referencie

* Andreanu, José – *Los secretos del Balkan*
* Toso, Fiorenzo – *Frammenti d'Europa*
* Dean Kalimniou:, *Alkiviadis Diamandis di Samarina*

## Externé odkazy
* Royal chronologies 
* Georulers 

Kategória:Dejiny Grécka
Škoda Sentinel

thumb|Škoda Sentinel

**Škoda Sentinel** bol parný nákladný automobil, vyrábaný v závode Škoda v rokoch 1924 - 1935 podľa licencie anglickej firmy The Sentinel Wagon Works Ltd. Toto pomalé, ale výkonné vozidlo bolo dodávané ako napr. valník, kropiaci či smetiarsky voz, sklápač.  
Konkurenciu tvorili vozy vyrábané podľa licencie firmy Garrett pod názvom *Adamov-Garrett* v rokoch 1925 -1927.

## Opis konštrukcie
Podľa vtedajších noriem išlo o konvenčný stroj. Pohon zabezpečoval dvojvalcový ležatý parný stroj uložený pred zadnou nápravou. Vŕtanie bolo 170 mm a zdvih 230 mm. Pri tlaku pary 19 atmosfér a otáčkach 250 za minútu dával výkon 70 konských síl. Kotol bol trubkový stojatý. Umiestnený bol v prednej časti rámu. Výhrevná plocha bola 5,06 m2. Spaľoval koks, uhlie, drevné uhlie, prípadne aj drevo. Najvhodnejšie palivo bolo koks.
Prenos hnacej sily na zadnú nápravu bol pomocou (na dnešnú dobu netradične) reťazí. Nimi sa poháňali zdvojené kolesá. Podvozok bol zložený z dvoch pozdĺžnych nosníkov tvaru *U*, ktoré boli prepojené a zozvárané. V zadnej časti rámu bol uložený zásobník na 800 litrov vody. Kolesá boli oceľovo-liatinové s gumovými obručami, predné mali priemer 900 mm, zadné zdvojené 1050 mm. Neskoršie vyrobené vozy mali kolesa s rovnakým priemerom. Voz sa riadil volantom umiesteným na pravej strane v kabíne. Čeľusťové brzdy pôsobili len na zadné kolesá, voz bolo ešte možné brzdiť uzavretím pristupu pary do parného stroja, ktorý potom pôsobil ako kompresor - to bola veľká výhoda oproti vtedajším vozom so spaľovacím motorom. Karoséria bola z dreva a ocele, v kabíne bol prístup k zásobníku uhlia s kapacitou 300 kg. Užitočná hmotnosť bola 5 ton, akčný rádius 40 km pri prevádzkovej rýchlost 15-25 km/hod.

## Prevádzka
Príprava na jazdu trvala 30 minút a zahŕňala doplnenie vody a paliva, rozkúrenie a  premazanie. Výhodou oproti vozom so spaľovacím motorom bola, okrem spomínaných brzdných vlastností, menšia opotrebovanosť pohyblivých súčiastok vyplývajúca z nižších prevádzkových otáčok parného pohonu, nižsia spotreba oleja a taktiež nižšie prevázkové naklady.

## Iné projekty

## Zdroj

Kategória:Nákladné automobily
Kategória:Veterány
Jyväskylä

**Jyväskylä** (IPA: /'jyʋæsˌkylæ/) je mesto v kraji Keski-Suomi (*Stredné Fínsko*), 140 km severovýchodne od Tampere a 270 km severne od Helsiniek, na severnom konci jazera Päijänne. S 128.016 obyvateľmi (rok 2009) je to deviate najväčšie mesto Fínska. Jeho rozloha je 136,9 km², z čoho je 31 km² voda. Vďaka velkému počtu škôl je mesto známe ako „Fínske Atény“. Veľa budov v Jyväskylä bolo navrhnutích Alvarom Aaltom. Mesto každoročne hostí „Rally tisíce jazier“.

V meste je 15% nezamestnanosť. Vďaka velkej univerzite, kde študujú hlavne ženy, je tu značná nerovnováha medzi pohlaviami. Počas posledných rokov mesto získalo nelichotivú povesť mesta zločinu a sociálnych problémov. Násilie je tu viditeľne častejšie, než je fínsky priemer.

## Partnerské mestá
*  Debrecín, Maďarsko, 1970
*  Esbjerg, Dánsko, 1947
*  Eskilstuna, Švédsko, 1947
*  Jaroslavľ, Rusko, 1966
*  Neskaupstaður, Island, 1958
*  Niiza, Japonsko, 1997
*  Postupim, Nemecko, 1985
*  Poznaň, Poľsko, 1974
*  Stavanger, Nórsko, 1947

## Iné projekty


Kategória:Mestá vo Fínsku
Kategória:Keski-Suomi
Palina pravá

**Palina pravá** (iné názvy pozri nižšie; lat. *Artemisia absinthium*) je liečivá rastlina z rodu palina.

## Názvy
Ľudové názvy sú: **palina** (v užšom zmysle) a rôzne varianty tohto slova (sú uvedené v článku palina), **absint**, 
**biely palín**, **bylica**, **nehrast**, **polynka pravá**, **veľký strieborník** a **záhradná černobyľa**.

## Charakteristika
Je to trváca veľká bylina (výška do 1 m) s hustými chĺpkami na striebrosivých osiach. Na Slovensku je hojná najmä v teplejších oblastiach; rastie najmä na vápencoch.

Sušená vňať obsahuje pol percenta silice, ktorá má tmavozelenú až modrú farbu. Významné látky v tejto silici sú tujón, tujolalkohol, felandrén, kadinén a chamazulén. Horkú chuť drogy spôsobujú neprchavé látky, najmä absintín. Palina pravá sa používa pri poruchách trávenia a v žlčníkových čajovinách. Silica z paliny pravej je súčasťou známych absintových likérov (pozri absint), ktoré neraz spôsobujú otravy v dôsledku toho, že silica z paliny pravej je vo vyšších dávkach prudko jedovatá, pretože obsahuje thujón. 

## Referencie

## Iné projekty

## Zdroje

Kategória:Liečivé rastliny
Kategória:Flóra na Slovensku
pravá
Kategória:Najmenej ohrozené druhy
Aitutaki

**Aitutaki**, známy tiež ako **Araura**, je jeden z ostrovov v súostroví Cookove ostrovy, nachádzajúci sa severne od Rarotongy. Žije na ňom 2 035 obyvateľov. Aitutaki je druhý najnavštevovanejší ostrov celého súostrovia a najmä ostrovček Tapuaetai je má podľa niektorých ocenení najkrajšie pláže v Tichom oceáne. Hlavné mesto (hlavná osada) je Arutanga (Arutunga) na západnej strane ostrova.

Atol má rozlohu 18,05 km² a má vyše 2 035 obyvateľov. Atol Aitutaki sa skladá z 28 ostrovov a ostrovčekov, z ktorých najdôležitejší a jediný obývaný ostrov je Aitutaki. Najvyšším bodom atolu je Maunga Pu, ktorý dosahuje nadmorskú výšku 124 m n. m. Na hlavnom ostrove sa nachádza malé letisko, pozostatok po vojenských zariadeniach z čias druhej svetovej vojny. Hlavným miestom dodávok a obchodu na atole nie je letisko, ale malý prístav v Arutange. Z dôvodu nebezpečenstva plytkých koralových útesov, ktoré sú takmer okolo celého atolu, musia zásobovacie lode zakotviť na prednej strane bariéry útesov, a tovar je potom naložený na menšie lode, ktoré náklad dopravia cez lagúnu až do prístavu. Na druhej strane ostrova, v blízkosti letiska, sa nachádza veľký turistický hotel *Pacifik Resort Aitutaki*. Pozdĺž pobrežia od hotelu až do Arutangy je rad malých turistických miest z bungalovov, ktoré sú spravované miestnymi obyvateľmi. Táto strana ostrova má krásne piesočnaté pláže. Na opačnom brehu je pásmo miestnych dedín a poľnohospodárskej pôdy. Pobrežie je tam bahnisté a nie je určené pre turistov. Najvyššia budova na ostrove (okrem už spomínaného hotela) je protestantský kostol týčiaci sa nad Arutangou, ktorý bol vybudovaný ešte v koloniálnych časoch.

Atol je rozdelený na 8 okresov, ktoré sú rozdelené na 19 dedín (*[[tapere]]*). Hlavným mestom atolu je už spomínaná osada Arutanga.

Atol Aitutaki bol objavený v roku 1789 a od roku 1888 bol spolu s ďalšími ostrovmi súostrovia britským protektorátom, známym od roku 1891 ako *Cook Islands Federation*. V roku 1901 bol celý atol spolu s ostatnými Cookovými ostrovmi odovzdaný Novému Zélandu.


Súbor:Aitutaki from top 2006.jpg|Výhľad na pobrežie z Maunga Pu.
Súbor:Aitutaki-Beach-1.JPG|Pláž na Aitutaki.
Súbor:Aitutaki-Motu Tapuaetai.jpg|Tapuaetai, v južnej časti atolu Aitutaki, je obľúbené miesto pre výlety a zároveň je aj cieľom všetkých plavieb po lagúne, ktoré sa na Aitutaki uskutočňujú.
Súbor:Aitutaki Lagune.JPG|Pohľad na lagúnu.
Súbor:Motu Maina.JPG|Pohľad z lietadla na juhozápadný koniec lagúny atolu Aitutaki.
Súbor:Reef outside Aitutaki, Cook Islands.jpg|Útes na vonkajšej strane atolu.
Súbor:Aitutaki, Cook Islands.jpg|Piesočnaté pláže.
Súbor:Aitutaki sunset.JPG|Západ slnka.


## Iné projekty

## Externé odkazy


Kategória:Cookove ostrovy
Ložisko (technika)

thumb|Guľkové ložisko radiálne
thumb|Guľkové ložisko axiálne
thumb|Kuželíkové ložisko axiálne
**Ložisko** je strojárska súčiastka ktorá slúži na prenos síl medzi pohyblivými a pevnými časťami mechanického stroja, pričom je vyrobené tak, aby minimalizovalo trenie vznikajúce medzi pohyblivými a pevnými časťami stroja. Ložisko v stroji niektoré sily zachytáva, iným umožňuje voľný pohyb. 

Ložiská sa delia podľa viacerých kritérií:
* podľa prevládajúceho smeru prenášaných síl
* podľa konštrukcie
* podľa mechanizmu prenosu síl
## Delenie podľa zachytávanej sily
* **Axiálne** (väčšina zachytených síl pôsobí v smere osi rotácie)
** Axiálne posuvné
* **Radiálne** (väčšina zachytených síl pôsobí kolmo na os rotácie)
## Delenie podľa konštrukcie
* '''Klzné''' - pozostávajú z puzdra a hriadeľa, ktorý ním prechádza. Puzdro je obyčajne vyrobené zo samomazného bronzu alebo mosadze, prípadne kompozitov alebo plastu (napr. PTFE). Klzné ložiská sa obvykle používajú tam, kde sú neustále mazané, napr. v spaľovacích motoroch, čo umožňuje vyššiu trvanlivosť ako pri ložiskách valivých. Umožňujú tiež prenos väčších síl
* '''Valivé''' - obsahujú valivé telieska rôznych tvarov (guľkové, súdkové, kuželíkové, valčekové, ihlové,...). Používajú sa hlavne tam, kde je potrebný malý odpor a nie je možné neustále mazanie. Neumožňujú vysoké rýchlosti a veľké prenášané sily.
## Delenie podľa mechanizmu prenosu síl
* Klzné
** Pneumatické (hnacia časť je na vzduchovom vankúši) 
** Hydraulické (hnacia časť je na kvapalinovom vankúši) 
*** Hydrostatické 
*** Hydrodynamické 
* Valivé 
** Guľkové 
** Valčekové 
** Ihlové 
** Súdkové 
** Kuželíkové 
* Magnetické 
** Aktívne 
** Pasívne
Koncentračný tábor Ravensbrück

náhľad|vpravo|Ženy väznené v tábore Ravensbrück
**Koncentračný tábor Ravensbrück** bol ženský koncentračný tábor počas druhej svetovej vojny v severnom Nemecku, 90 km od Berlína, pri osade Ravensbrück (časť obce Fürstenberg an der Havel). Stavba tábora začala v novembri 1938 pod vedením Heinricha Himmlera, fungovať začal v máji 1939. Tábor bol pôvodne určený len pre osoby ženského pohlavia. Na jar 1941, postavili neďaleko ženského malý mužský tábor. V rokoch 1939 - 1945 prešlo cez brány Ravensbrücku okolo 130 000 žien, prežilo z nich len 40 000. Aj keď väzenkyne pochádzali z rozličných, nemcami okupovaných krajín alebo jeho satelitov, najväčšiu národnú skupinu v tábore tvorili Poľky, okolo 40 000.

## Iné projekty

Kategória:Nacistické koncentračné tábory
AS Val

**AS Val** () je sovietska resp. ruská útočná puška s integrovaným tlmičom, vyvinutá pre sovietske jednotky zvláštneho určenia Specnaz. Vývoj začal v polovici 80. rokov, keď boli zistené nedostatky štandardných zbraní z rady AK, ktoré sa taktiež používali s tlmičmi a podzvukovou muníciou. Nový náboj vyvíjal Ústredný vedecko-výskumný ústav presného strojárenstva (ЦНИИ Точного Машиностроения) v Klimovsku. Výsledkom bol náboj 9x SP-5 a SP-6. Typ SP-5 mal ťažký projektil a SP-6 je priebojný s volfrámovým jadrom, veľmi účinný proti nepriestrelným vestám.

K tomuto typu náboja vyvinul tím tohto ústavu, pod vedením P. Serďukova, 2 podobné zbrane, ostreľovačskú pušku VSS „Vintorez“ a útočnú pušku AS „Val“. Obe majú rovnaký základ s integrovaným tlmičom.

## Určenie
Útočná puška je používaná rôznymi zložkami FSB, vojskami ministerstva vnútra a niektorými zložkami ruskej armády.

## Opis konštrukcie
AS Val je automatická puška s uzamknutým záverom pracujúca na princípe odberu spálených plynov z hlavne. Piest je umiestnený nad hlavňou. Predná časť hlavne má v sebe niekoľko radov otvorov, ktorými časť spálených plynov prechádza do integrovaného tlmiča. Spúšťový mechanizmus je inšpirovaný československým samopalom vzor 58. Mieridlá je možné nastaviť od 25 po , účinný dostrel je okolo . Na zbraň nie je možné pripevniť bodák ani granátomet. Tlmič je možné demontovať, avšak je nebezpečné bez neho strieľať. Štandardným nábojom je priebojný SP-6.

Dĺžka zbrane je  s opierkou a  bez opierky, hmotnosť so zásobníkom je . Kapacita zásobníku je 20, prípadne 10 nábojov. Kadencia 600 rán za minútu.

## Iné projekty

## Externé odkazy
* Opis a obrázok AS Val na world.guns.ru /

Kategória:Útočné pušky
Electric Avenue

**Electric Avenue** je známa ulica v štvrti Brixton na juhu Londýna. Svoje meno získala vďaka tomu, že bola prvou londýnskou obchodnou ulicou s elektrickým osvetlením. Na rohu Electric Avenue a Brixton Road sa nachádza stanica metra Brixton.

Ulicu postavili koncom 19. storočia a v súčasnosti je domovom brixtonského trhu. Predávajú sa tu výrobky karibského, portugalského ázijského pôvodu. Ulicu zdobili elegantné kovové arkády, pod ktorými sa nachádzali stánky trhovníkov. V 80. rokoch 20. storočia ich však odstránili. 

17. apríla 1999 vybuchla pred supermarketom Iceland na rohu Electric Avenue a Brixton Road, klincová bomba. Pri výbuchu boli vážne zranené štyri osoby, vrátane novorodenca, ďalšie osoby boli zranené ľahko. Výbuch v Brixtone bol prvým zo série troch bombových útokov – ďalšie sa odohrali v nasledujúcich týždňoch na Brick Lane a v Soho. Útoky mal na svedomý pravicový extrémista David Copeland. Súd ho odsúdil na doživotný trest. 

## V populárnej kultúre
Album speváka Eddyho Granta *Killer on the Rampage* z roku 1983 obsahoval skladbu "Electric Avenue". Pieseň evokuje chudobu, násilie, ale zároveň oslavuje ducha štvte. YouTube: Electric Avenue (video) 

## Pozri aj
* Zoznam londýnskych trhov

## Referencie


## Externé odkazy
* Urban75: Electric Avenue: Then and Now?; pohľad na ulicu, kedysi a dnes (po anglicky)

Kategória:Ulice v Londýne
Kategória:Lambeth
Coldharbour Lane

**Coldharbour Lane** je ulica v južnom Londýne, ktorá spája štvrte Camberwell a Brixton. Križovatka ulíc Denmark Hill a Coldharbour Lane tvorí hranicu medzi londýnskymi mestskými obvodmi Lambeth a Southwark. Celkovo je ulica približne 2,5 km dlhá a nachádza sa na nej zmes rezidenčných a obchodných budov. Najmä časť nachádzajúca sa v Brixtone, v blízkosti trhu, je plná obchodov, barov a reštaurácií.

## Zaujímavosti
* Bývalý britský ministerský predseda John Major tu strávil svoje detstvo. Svoju kariéru začal práve ako komunálny politik mestskej rady v Lambethe a v roku 1990 sa stal britským premiérom.

Kategória:Ulice v Londýne
Kategória:Lambeth
Kustód

**Kustód** (**kustódka**) (***lat***.) – týmto pojmom označujeme správcu (správkyňu) zbierok, archívu, múzea a pod. Je to starší pojem, ktorý sa dnes už používa menej, ako v minulosti.

V cirkevnej "nomenklatúre" sa pojmom *kustód* alebo "kustos" či "custos" označuje kanonik, ktorý má na starosti liturgické slávenia a často aj inventár kapituly. 

V civilnom ponímaní sa s pojmom kustód spája funkcia opatrovateľa alebo správcu zbierok (múzea, galérie, hradu, zámku, bibliotéky ai.). V oblasti športu je kustódom pracovník, ktorý sa stará o kompletný servis výstroja pre športovca alebo športové družstvo (napr. lyžovanie, hokej, futbal a pod.). 

Kategória:Povolania
Branislav Nušić

**Branislav Nušić** () (* 20. október 1864 -  † 19. január 1938) bol srbský spisovateľ, dramatik, esejista, satirik a zakladateľ modernej rétoriky v Srbsku. Pracoval tiež ako žurnalista a štátny úradník. 

Kategória:Srbskí spisovatelia
Kategória:Osobnosti z Belehradu
Kategória:Nositelia Radu svätého Sávu
Zoznam londýnskych trhov

[325px|thumb|Interiér [Leadenhall Market.]]
[325px|thumb|Trh na [Portobello Road v Notting Hill.]]

**[[Londýn]]** je domovom veľkému množstvu krytých i pouličných **[[trh]]ov**. Mnohé z nich sa špecializujú na určitý druh tovarov alebo predávajú rôzne tovary v rôzne dni. Väčšina z nich otvára skoro ráno a zatvára poobede alebo podvečer.

## Trhy v City of London
Tieto trhoviská majú dávne korene a sú spojené s históriou City of London. Niektoré z nich sa presťahovali zo svojich pôvodných miest v rámci hraníc City, ale naďalej ich prevádzkuje Corporation of London. Sú to tieto štyri:
* **Billingsgate Market:** Trh s rybami. V roku 1982 bol presťahovaný do štvrte Poplar na východe Londýna. Pôvodná budova (Old Billingsgate Market), ktorá sa nachádza na nábreží Temže prešla rekonštrukciou a v súčasnosti je využívaná na rôzne spoločenské udalosti. 
* **[[Leadenhall Market]]:** Predávajú sa tu najmä potraviny, ryby a mäso; časti trhu však boli prestavané na obchody. 
* **[[Smithfield (Londýn)|Smithfield Market]]:** Nachádza sa v severozápadnej časti City of London. V minulosti sa tu predával dobytok, v súčasnosti sa tu predáva najmä mäso. 
* **[[Spitalfields|Spitalfields Market]]:** Trh s potravinami. V roku 1991 sa presťahoval na New Spitalfields Market do štvrte Leyton vo východnom Londýne. Pôvodne trhovisko sa však stále využíva na predaj jedla a tovarov, ako súčasť revitalizácie okolitého územia.

## Známe trhy mimo City of London
Ďalšie trhy sa nachádzajú mimo hraníc City of London. Predávajú najrozličnejší tovar a sú často vyhľadávané turistami. 
* **[[Bermondsey Market]]:** sa nachádza na Tower Bridge Road v južnom Londýne v štvrti Bermondsey a špecializuje sa najmä na predaj starožitností. 
* **[[Borough Market]]:** sa nachádza v štvrti Borough, južne od London Bridge. Predávajú sa tu potraviny. 
* **[[Brick Lane]] Market:** je kolokviálne známy ako „The Lane“. Nachádza sa na severnom konci Brick Lane a popri Cheshire Street vo východnom Londýne. Predávajú sa tu najmä potraviny. Brick Lane je taktiež známa množstvom predajní s curry. 
* **[[Camden Lock|Camden Lock Market]]** a **[[Camden Passage Market]]:** Prvý z dvoch trhov v štvrti Camden Town, v severnom Londýne sa špecializuje na hudobniny, zberateľské predmety, šperky a oblečenie. Druhý trh sa nachádza na Islington High Street. Špecializuje sa najmä na starožitnosti, ale dá sa tu nakúpiť aj oblečenie a šperky. 

Kategória:Londýn
Jean-Baptiste Laviolette

vpravo|thumb|"Jack" Laviolette

**Jean-Baptiste "Jack" Laviolette** (* 27. júl 1879, Belleville, Ontário, Kanada - † 10. január 1960, Montreal, Québec) bol legendárny kanadský hokejista a funkcionár klubu Montreal Canadiens. Laviolette bol hokejový obranca, ktorý odohral za Montreal 147 zápasov. Jeho hlavný prínos pre Montreal však spočíva v tom, že pôsobil ako prvý hráč, hlavný tréner a generálny manažér Montrealu. V sezóne 1915/16 získal Stanley Cup. Od roku 1962 je členom hokejovej siene slávy.

Kategória:Narodenia v 1879
Kategória:Úmrtia v 1960
Kategória:Kanadskí hokejisti
Kategória:Kanadskí hokejoví obrancovia
Kategória:Kanadskí hokejoví tréneri
Kategória:Kanadskí športoví funkcionári
Kategória:Kanadské osobnosti francúzskeho pôvodu
Kategória:Hráči Montreal Canadiens
Kategória:Členovia Hokejovej siene slávy
Kategória:Osobnosti z Belleville (Ontário)
Tartuffe

thumb|Tartuffe - ilustrácia z 19. storočia
**Tartuffe** (orig. *Tartuffe ou l'Imposteur*, dosl. *Tartuffe alebo Pokrytec*) je veršovaná komédia v piatich dejstvách od francúzskeho dramatika Molièra. Premiéru mala 12. mája 1664. Je napísaná v alexandrínoch.

## Dej

*Tartuffe* je príbehom jednej rodiny. Svätuškár a falošne zbožný abbé Tartuffe sa votrie do domu zámožného mešťana Orgona. Ten má dcéru Marianne, ktorá ľúbi Valéra, no jej otcovi Tartuffe celkom popletie rozum. Orgon hodlá Marianne s Tartuffom zosobášiť a prepísať celý svoj majetok na budúceho zaťa, čo aj urobí. Orgon je typ naivného, nesmierne pobožného otca rodiny, ktorý slepo uverí presvedčivému, i keď neúprimnému konaniu Tartuffa a nedá na rady svojej manželky Elmíry, ostatných detí, švagra a najmä na city svojej dcéry Marianne. 

Tartuffe začne zvádzať Orgonovu ženu a až keď ho prichytia, uvedomí si Orgon svoju chybu. Je však už neskoro, lebo Tartuffe vlastní celý majetok. Hoci ho z rodiny vyženú, má peniaze a moc a chce sa pomstiť. Orgona dá uväzniť, no na kráľov zásah sa rodine vráti majetok aj stratená česť a Tartuffa vyženú ako podvodníka.

## Historické pozadie
V tejto hre Molière poukázal na nekalé praktiky príslušníkov Spoločnosti Najsvätejšej sviatosti – Compagnie du Saint-Sacrement. Táto tajná organizácia bola založená už na začiatku 17. storočia a mala vo všetkých vrstvách svojich špehov, ktorí sa ako *directeurs de consience* – akísi „riaditelia“ alebo „usmerňovatelia“ svedomia votreli do rodín a hocikedy cez dary alebo dedičstvo získavali majetok, peniaze alebo iné statky „do vrecka“ cirkvi. Okrem toho kontrolovali celé dianie v spoločnosti a bojovali proti svetským zábavám, proti poživačnosti, proti divadlu, peknému obliekaniu, proti fajčeniu a hlavne proti ateizmu. Táto spoločnosť propagovala náboženskú bigotnosť. Po premiére tejto hry musel Ľudovít XIV. na žiadosť parížskeho arcibiskupa túto hru zakázať, hoci Molière bol jeho obľúbencom. 

Hra sa mohla prezentovať až v upravenej verzii a aj napriek tomu bola jednou z najčastejšie uvádzaných diel.

## Iné projekty

Kategória:Francúzske divadelné hry
Kategória:Literárne diela odohrávajúce sa v Paríži
Kategória:Divadelné komédie
Anenii Noi (okres)

**Anenii Noi** je okres v Moldavsku. Žije tu 81 700 obyvateľov a jeho sídlom je mesto Anenii Noi.

## Iné projekty

Kategória:Okresy v Moldavsku
National Hockey Association

**National Hockey Association** (**Národná hokejová asociácia**, skratka **NHA**) bola profesionálna hokejová organizácia považovaná za predchodkyňu NHL. Fungovala od roku 1909 do roku 1918. Hrali v nej hokejové kluby z Ontária a Quebecu.

## Kluby
* Cobalt Silver Kings 1909-10; prevzali Quebec Bulldogs 1910-1917 
* Haileybury Hockey Club 1909-10; sa stali Montreal Canadiens 1910-1917
* Les Canadiens 1909-10
* Montreal Wanderers 1909-17
* Montreal Shamrocks 1909-10
* Ottawa Senators 1909-17
* Renfrew Creamery Kings 1909-11
* Toronto Blueshirts 1912-1917
* Toronto Tecumsehs 1912-1913; premenovaný na Toronto Ontarios, 1913-1914; premenovaný na Toronto Shamrocks, 1915 
* Toronto 228th Battalion: 1916-17

### Víťazi
* 1909-10: Montreal Wanderers
* 1910-11: Ottawa Senators
* 1911-12: Quebec Bulldogs
* 1912-13: Quebec Bulldogs
* 1913-14: Toronto Blueshirts
* 1914-15: Ottawa Senators
* 1915-16: Montreal Canadiens
* 1916-17: Montreal Canadiens

## Referencie
* Charles Coleman, *Trail of the Stanley Cup*, Vol I., NHL, 1966.
* Neil Issacs, *Checking Back*, W.W. Norton & Co., 1977.

## Pozri aj
* Ľadový hokej
* NHL
* Stanley Cup


Kategória:Hokejové ligy
Kemijärvi

**Kemijärvi** je mesto ležiace v severnom Fínsku v provincii Laponsko. Leží 86 km severovýchodne od Rovaniemi. Je to najsevernejšie mesto vo Fínsku. Celá správna oblasť mesta (hlavne blízkych dedín) má 9759 obyvateľov žijúcich na území s rozlohou 3929,7 km² z čoho je 427,56 km² je voda. Hustota osídlenia je 2,8371 obyvateľov na km². Mesto je uzavreté medzi jazerami Kemijärvi a Pöyliöjärvi.

## Iné projekty

Kategória:Mestá vo Fínsku
Kategória:Laponsko (Fínsko)
Kauniainen

**Kauniainen** () je mestečko s približne 8 500 obyvateľmi na území Veľkých Helsiniek vo Fínsku. Vlastne je to iba nezávislá štvrť mesta Espoo, ktoré ho celé obklopuje, takže ako jediné mesto Veľkých Helsiniek nemá pobrežie mora. Kauniainen bolo založené v roku 1906 firmou AB Grankulla, ktorá rozparcelovala toto územie a vybudovala tu vilovú štvrť. Kauniainen sa stalo mestom v roku 1920, i keď fínske meno získalo až v roku 1949. Samostatným mestom sa potom stalo až v roku 1972.

## Iné projekty

Kategória:Mestá vo Fínsku
Kategória:Enklávy v Európe
Kategória:Uusimaa
Židovská vojna

**Židovská vojna** môže byť:
* židovské povstanie proti rímskej nadvláde v Judey potlačené Vespasianom a Titom, prvá židovská vojna (6674), pozri prvá židovská vojna
* židovské povstanie proti rímskej nadvláde vo východnom Stredomorí, potlačené rímskym generálom a guvernérom Judey Lusiom Quietom, niekedy označované ako druhá židovská vojna (115117), pozri Quietova vojna
* židovské povstanie proti rímskej nadvláde v Judey pod vedením Šimona Bar Kochbu, označované aj ako druhá (príp. tretia) židovská vojna (132135), pozri povstanie Bar Kochbu
* dejepisné dielo Jozefa (Iosepha) Flavia, pozri ''Židovská vojna'' (Flavius)
* historický román Liona Feuchtwangera z roku 1932, prvá časť trilógie *Zasľúbená zem* (19321942), pozri ''Židovská vojna'' (Feuchtwanger)

## Pozri aj
* židovsko-rímske vojny
Alexandrín

**Alexandrín** je rýmovaný dvanásťslabičný (mužský) alebo trinásťslabičný (ženský) verš tvorený jambickými stopami so stálou prerývkou po šiestej slabike (sSsSsS||sSsSsSs). Niekedy sa o ňom preto hovorí ako o* jambickom hexametri*, čo však vedie k zámene so skutočným (daktylským) hexametrom.

Vznikol vo francúzskej poézii okolo roku 1180. Je pomenovaný po starofrancúzskom epose o Alexandrovi Veľkom Roman d’Alexandre. Hojne sa používal vo francúzskej (Pierre Corneille, Racine, Molière) a od renesancie aj v nemeckej poézii. Menej sa vyskytuje v anglickej literatúre, vôbec sa neujal v španielskej a talianskej literatúre. Použil ho Pavol Országh-Hviezdoslav:

: *Keď slnko zájde skonom a noc temné krídla*
: *hviezd oky posiate v šír rozstrie ponad zem:*
: *jak včely do úľa hneď každý záujem*
: *sa vracia z poľa činov v úkryt svojho bydla.*

: *Do seba vstúpi človek, sňatý s motovidla,*
: *kde ako Ixion sa svíjal tam a sem,*
: *do seba vojde zas, otrasúc šatný lem,*
: *v sieň, ktorú vyzdobily vidín maľovidlá.*

: *Tu doma je, kam vlastne dľa poslania patrí,*
: *z pút smyslov unikol jak vtáča nástrahe,*
: *a žije plným žitím pre seba a v sebe.*

: *Len keď strasť zemskú vrhol do večernej vatry,*
: *len vtedy octne sa zas človek na dráhe,*
: *po nejž, i kým tu hlivie, zájsť môž’ na čas v nebe.*
:: *(Pavol Országh-Hviezdoslav, Sonety, I)*

V českej literatúre alexandrín použili Karel Hynek Mácha, Otokar Březina, Karel Hlaváček, Vítězslav Nezval, Ivan Blatný, Vladimír Holan, Jiří Orten aj Oldřich Vyhlídal.

: *Píši vám, Karino, a nevím, zda jste živa,*
: *zda nejste nyní tam, kde se už netoužívá,*
: *zda zatím neskončil váš nebezpečný věk.*
: *Jste mrtva? Poproste tedy svůj náhrobek,*
: *aby se nadlehčil. Poproste růže, paní,*
: *aby se zavřely. Poproste rozpadání,*
: *aby vám přečetlo list o mém rozpadu.*
:: *(Jiří Orten, Sedmá elegie)*

## Literatúra
* Josef Brukner, Jiří Filip, *Poetický slovník*, Mladá fronta, Praha 1997.
* Miroslav Červenka, *Český alexandrin*, Česká literatura 41, 1993, č. 5, s. 459–513.
* Miroslav Červenka, Květa Sgallová, Petr Kaiser, *Hlavní česká přízvučná metra v 19. století*,[v:] *Słowiańska metryka porównawcza VI. Europejskie wzorce metryczne w literaturach słowiańskich*, Warszawa 1995, pp. 75–144.
* Roy Lewis, *On Reading French Verse. A study of Poetic Form*. Oxford 1982.

## Referencie

Kategória:Poézia
Kategória:Literárne pojmy
Kategória:Básnické formy
Ț

thumb|Písmená s čiarkou (horný riadok) a cedillou (dolný riadok), Times New Roman font.
**Ț ț** (**T s čiarkou pod písmenom**) je písmeno rumunskej abecedy. Označuje sa ním fonéma , neznelá alveolárna afrikáta (v slovenčine „c“).

Toto písmeno je často zamieňané s písmenom Ţ (T s cedillou), pretože sa nevyskytovalo v 
bežne používaných znakových sadách, resp. v nich boli tieto znaky považované iba za vizuálne variácie jedného písmena.

T s čiarkou bolo zavedené až v Unicode 3.0, a dosť veľa fontov ho neobsahuje (napríklad operačné systémy Windows ho v štandardnej inštalácii obsahujú až od verzie Windows XP vrátane), čo je dôvod, prečo sa skoro univerzálne v rumunských textoch používa namiesto neho nesprávne T s cedillou.

## Reprezentácia v Unicode
Písmeno Ț (veľké) je v Unicode reprezentované ako U+021A LATINSKÉ VEĽKÉ PÍSMENO T S ČIARKOU DOLU a
písmeno ț (malé) U+021B LATINSKÉ MALÉ PÍSMENO T S ČIARKOU DOLU.

## Pozri aj
* Ș

Kategória:Písmená latinskej abecedy
Łukasz Kubot

**Łukasz Kubot** (* 16. máj 1982, Bolesławiec, Poľsko) je súčasný poľský profesionálny tenista.

## Finálové účasti na turnajoch ATP (11)

### Dvojhra - prehry (2)

### Štvorhra - výhry (5)

### Štvorhra - prehry (4)

## Externé odkazy

Kategória:Poľskí tenisti
Kategória:Poľskí olympionici
Kategória:Tenisti na Letných olympijských hrách 2016
Ş

thumb|Písmená s čiarkou (horný riadok) a cedillou (dolný riadok), Times New Roman font.

**Ş ş** (S s cedillou) je písmeno používané v niekoľkých, hlavne turkických jazykoch – v azerbajdžančine,
krymskotatárčine, tatárčine, turečtine, turkménčine, ale aj v kurdčine.

Písmeno sa často vyskytuje aj v rumunských textoch namiesto správneho Ș (S s čiarkou pod písmenom).

## Reprezentácia v Unicode
Písmeno Ş (veľké) je v unicode reprezentované ako U+015E LATIN CAPITAL LETTER S WITH CEDILLA
a písmeno ş (malé) U+015F LATIN SMALL LETTER S WITH CEDILLA.

Kategória:Písmená latinskej abecedy
Cahul (okres)

right|thumb|Poloha okresu v Moldavsku

**Cahul** je okres v južnom Moldavsku. Žije tu 119 200 obyvateľov a jeho sídlom je mesto Cahul.

## Iné projekty

Kategória:Okresy v Moldavsku
Pori

**Pori** () je mesto na západnom pobreží Fínska. Stred mesta leží asi 15 km od Botnického zálivu u ústia rieky Kokemäenjoki. Pori je časťou provincie Západné Fínsko a je najdôležitejším mestom kraja Satakunta.

V meste žije 83 000 obyvateľov (k 30. februáru 2011) a jeho rozloha činí 511,88 km², z čoho 8,71 km² sú vodné plochy. Hustota zaľudnenia je tu 151,4 obyvateľa na km². Mesto je jednojazyčné, fínske. Pori je desiate najväčšie mesto vo Fínsku.

## Partnerské mestá
*  Bremerhaven, Nemecko, 1967
*  Jáger, Maďarsko, 1973
*  Kołobrzeg, Poľsko, 1975
*  Mâcon, Francúzsko, 1990
*  Porsgrunn, Nórsko, 1956
*  Riga, Lotyšsko, 1965
*  Sønderborg, Dánsko, 1952
*  Stralsund, Nemecko, 1968
*  Sundsvall, Švédsko, 1940

## Iné projekty

## Externé odkazy
* Oficiálna stránka  


Kategória:Mestá vo Fínsku
Kategória:Prístavné mestá vo Fínsku
Kategória:Prístavné mestá Baltského mora
Kategória:Satakunta